
PREDGOVOR 


Ova knjižica ima svrhu da svećenike i vjernike 
potakne na promicanje pobožnosti prvih petaka i 
prvih subota u mjesecu u čast Presvetog Srca Isu- 
sova, odnosno Prečistog Srca Marijina. 


Tu pobožnost veoma rado preporučam i na nju 
potičem. Štovanju Srca Isusova i Srca Marijina mo- 
ramo zahvaliti tolike milosne blagodati koje Duh 
Sveti izlijeva u pojedine duše, u obitelji, u župske 
zajednice, u cijelu Crkvu. | sada, kažu neki sjeme- 
nišni odgojitelji, duhovna zvanja bude se većinom 
u župama u kojima se njeguje pobožnost prvih pe- 
taka i prvih subota. 

Euharistijski život — često primanje sv. pričesti 
i redovito slavljenje Mise u nedjelje kao i kroz tje- 
dan — u mnogim je župama bio plod baš tih pobož- 
nosti. Tim se je pobožnostima produbljivao duhovni 
život osoba i vjerski život obitelji. Iskustvo potvr- 
duje da su se u školi Isusova Srca i Srca Njegove 
Majke odgajale prave kršćanske obitelji, koje su ima- 
le hrabrosti da žive svoje zajedništvo dostojno svoga 
krštenja i sakramenta ženidbe. U toj školi Božje 
ljubavi mnoge su se katoličke obitelji u hrvatskom 
narodu svjesno odlučivale za dnevnu molitvu, za 
vjernost i za blagoslov života; u njih je ulazila top- 
lina Božje Prisutnosti. Tako se stalno ispunja Izaijino 
proroštvo: »I s radošću ćete crpsti vodu iz izvora 
spasenja.« (Iz 12,3) 


Uistinu, revni župnici, koji se nisu štedjeli i sati- 
ma su ispovijedali svoje župljane, počevši od dje- 
ce, za prve petke, preporađali su svoje župe dub- 
ljim vjerskim životom. U tim su župama niknula broj- 
na redovnička i svećenička zvanja. Iskustvo potvr- 
đuje milost Božju. 

U zadnje vrijeme kao da je ta pobožnost, po 
sudu nekih, izgubila svoju vrijednost. Na njezin ra- 
čun mogle su se čuti i primjedbe s nekim superi- 
ornim podsmijehom. Reklo se čak da je to magija. 
Međutim, to nije magija nego Božja pedagogija koja 
se prilagođuje nama ljudima u prostoru i vremenu. 
Tom metodom Bog se služi da nas dublje uvede 
u svoje zajedništvo; tako nas privikava na ustraj- 
nost u prihvaćenoj obavezi; budi u nama pouzda- 
nje u njegova obećanja koja ne varaju; učvršćuje 
u nama vjeru u konačni smisao našeg postojanja. 
Tko je pak vjeran, sve više je gladan slušanja riječi 
Gospodnje (usp. Am 8, 11). 

Pobožnost prvih petaka i prvih subota u mjese- 
cu odgajala je savjest za ispravne sudove po nače- 
lima kršćanskog života. 

Onima koji su to jednostavno a veliko sredstvo 
spasenja napustili, mogli bismo reći s prorokom 
da su ostavili Vrelo Mudrosti (usp. Bar 3, 12). 

Možda neke smeta što ta pobožost ima svoj po- 
ticaj u privatnim objavama? Privatne objave, prem- 
da ne obvezuju na vjeru kao što obvezuje Objava 
Božja predana Crkvi, ipak su ozbiljna stvar. To su 
karizme dane pojedincima slobodnom odlukom Bož- 
jom, ali u vidu općeg dobra Naroda Božjeg; očituju 
na poseban način dinamičnu prisutnost Božju u ži- 
votu Crkve i povijesti. Ako je tim objavama sam 
Bog izvor, onda zaslužuju našu punu pažnju i po- 
štovanje. Ako njima Bog očituje svoje nakane, po- 
ticanje, opomene, treba im otvoriti uši duše. Ni Bož- 
ja sloboda ni Božja ljubav nisu ničim ograničene. 

Bog nam može progovoriti u vrijeme, na mjestu i 
na način kako on odluči u svojoj nedokučivoj pro- 
vidnosti. Ako to čini, čini uvijek iz ljubavi prema 
nama, za naše spasenje. Stoga nije dostojno krš- 
ćanina i nije u skladu s pravim vjerničkim raspolo- 
ženjem ako netko prezre te Božje znakove. 

Ljudi usmjeruju snažne antene prema svemiru 
ne bi li uhvatili neke signale iz kozmosa. A zašto 
ne bismo mi s pažnjom osluškivali Božje signale 
iz vječnosti!? 

Dakako, da bismo poniznim i iskrenim srcem 
povjerovali Božjoj poruci u privatnim objavama, po- 
trebno je svjedočanstvo Crkve koja ih ispituje u 
svim dostupnim fenomenima i ocjenjuje po učinci- 
ma, da može izreći vjerodostojan sud o njihovoj 
autentičnosti i svrhunaravnosti. Potvrđene i provje- 
rene privatne objave ubrajamo u mnogostruke ka- 
rizme koje Duh Sveti dijeli u Crkvi kako hoće. Sto- 
ga i za njih vrijedi ono što kaže II. vatikanski sa- 
bor u Dogmatskoj konstituciji »Lumen gentium«: Te 
karizme, bilo najsjajnije, bilo jednostavnije, i više 
raširene, budući da su osobito prilagođene potreba- 
ma Crkve i korisne, treba primiti sa zahvalom i 
utjehom ... Ali sud o njihovoj ispravnosti i ured- 
noj upotrebi spada na one koji upravljaju Crkvom, 
i na koje osobito spada ne ugasiti Duha, nego sve 
ispitati i zadržati ono što je dobro (usp. 1 Sol 5, 
12 i 19-21).« (LG br. 12) 

Crkva je prihvatila kao dar Božji privatne obja- 
ve dane sv. Mariji Margareti Alacoque u Paray-le- 
-Monialu, sv. Bernardici u Lurdu, djeci u Fatimi i 
još neke druge. Ne bi li to bila oholost ako bismo 
prezreli proročku riječ tih nevinih i poniznih vidje- 
laca koji za ova sudbonosna vremena prenose Bož- 
jem Narodu Božju poruku? 

U Crkvi u Hrvata biskupi su poticajem Duha 
Svetoga pokrenuli euharistijsko gibanje. Tako želi- 

mo provoditi autentičnu koncilsku obnovu u našem 
narodu. .Uložimo u to gibanje svoju vjeru i pobož- 
nost; uložimo svoju ljubav i zahvalnost. sA 

Vjerujemo, da se Bog u svojoj dobroti služi pe- 
dagogijom pobožnosti prvih petaka i prvih subota 
da bi nas odgojio za pravi život po Euharistiji i od 
Euharstije! +. 

Neka ne budu malodušni oni svećenici koji će 
možda u početku imati manji odaziv. | jedna je du- 
ša moćna ako je Božja. Neka budu velikodušni sve- 
ćenici od kojih će ta pobožnost zahtijevati da sate 
sjede u ispovjedaonici; neka svetim sakramentima 
u te dane prirede posebnu radost bolesnicima! 

Budimo uvjereni da tvrdoću suvremenih ljudi u 
odnosu prema Bogu mogu smekšati dva Srca: Srce 
Isusovo i Srce Bezgrešne Bogorodice! Vjerujmo u 
Božje obećanje izrečeno po proroku: »Iscijelit ću ih 
od njihova otpada, od svega ću ih srca ljubiti ...« 
(Hoš 14,5). 


U Zagrebu, dne 1. kolovoza 1981. 


Franjo Kuharić 
nadbiskup zagrebački 


BOG POSTOJI I BOG NAS LJUBI 


Poznata je ozbiljna i istinita riječ velikog Ein- 
steina, koja zvuči kao upozorenje i prijetnja: »Da- 
nas nije najveći problem atomska bomba već ljud- 
sko srce.« 

Deseci milijuna okrutnom bezdušnošću smrskanih 
ljudskih života u dvadesetom stoljeću — kao i pri- 
premljeno oružje za uništenje stotina milijuna — 
dovoljno pokazuje kamo srlja čovječanstvo kad lju- 
di, pogotovo odgovorni, žive bez srca. Ljudskom 
srcu potrebno je Srce! 

Naša civilizacija atomizira i osamljuje. Stišće 
ljude jednog do drugoga; ijera ih naprijed, gura u 
ritmu rada i uvjeta života, koji idu za tim da ih 
svedu na brojeve numerirane u registrima. Stoga je 
modernom čovjeku potrebno Srce koje vodi računa 
o njegovoj osobnosti. 

Ne radi se o tome da današnjem čovjeku razla- 
žemo apstrakinu teoriju. Ne bi joj ni shvatio važ- 
nost, jer je teorijama prezasićen. Naprotiv, radi se 
o tome da bismo mu dali konkretan odgovor na 
tjeskobno pitanje, što ga je već na ratištu kod Ver- 
duna neki vojnik na samrti, teško dišući, upravio 
svećeniku: 

— Je li istina da postoji jedan Bog i da me on 
ljubi? 

Odgovor se nalazi u kopljem otvorenom Srcu 
koje je beskrajno ljubilo ljude i koje je spremno 
na njih čekati sve do kraja vremena. 

Pobožnost Srcu Isusovu — jasno ocriana zna- 
kovima vremena — upisana je u Evanđelju, a nala- 
zimo je i u tumačenju koje daje teologija o Otkup- 
ljenju i Euharistiji. 

Ne radi se o površinskoj, uskoj pobožnosti, o ne- 
kom pobožnom koristoljublju. Tu se radi o zahtjevu 
sadržanom u našoj vjeri u Gospodina i Spasitelja 
Isusa Krista zajedno sa socijalnim i eklezijalnim 
dimenzijama, koje nužno slijede. 

Nakon II. vatikanskog sabora, u smislu biblijske 
perspektive, došlo je do promjene prikazivanja i 
objavljivanja ove pobožnosti ne samo pod teološ- 
kim vidicima, nego je gledamo u novom svjetlu 
moderne psihologije i antropologije. 


NEMIRNO JE SRCE NAŠE 


Ako moderni ljudi često izgledaju tvrdi i tupi, 
ako se suprotstavljaju i ako se bune, uzrok treba 
tražiti u tom što su »loše ljubljeni«. 

Razlog nezadovoljstva nije uvijek to što moraju 
teško raditi, pa niti što primaju odviše nisku plaću. 
Radnik je u tvornici ili industrijskoj skupini jednos- 
tavan broj, na koji se ne svraća posebna pozor- 
nost. On je u isto vrijeme kotač potreban i nekoris- 
tan u neosjetljivom nečovječnom stroju. Koja je dak- 
le najveća glad u svijeiu rada i siromaha? Svakako 
nedostatak kruha. Ali radnik i siromah još više gla- 
duju za ljubavlju koja daje kruh i rad. Najviše ih 
boli manipuliranje i pranje mozga bez — srca! 

U našem stoljeću, u kom su hijeli »uništiti« 
Boga, osjeća čovjek više nego ikada prije svoju 
krajnju neimaštinu. U ovoj eri znanosti i tehnike 
red materije triumfira nad čovjekom pojedincem. A 
red inteligencije, danas tako očit po čovjekovim 
otkrićima, samo još produbljuje u čovjekovu pre- 
varenom srcu potrebu za redom ljubavi. 

Na koncu ovog XX. stoljeća zapravo je težnja 
čovjeka — često nejasna, ali ipak zanosna — želja 
za ljubavlju, koja bi ga shvatila i voljela onoliko 
koliko on žudi: neizmjerno, apsoluino, izvanredno, 
nadljudski. | zato je i danas suvremena izjava sve- 
tog Augustina: »Nemirno je, Gospodine, naše srce, 
dok ne počine u tebi.« 

»Crkva se okrenula prema čovjeku« — veli papa 
Pavao VI. s obzirom na Koncil i konstituciju »Gaudi- 
um et spes — Radost i nada«. I to osobito čovjeku 
u njegovim socijalnim i psihološkim dimenzijama. 

Pa zar nije onda prirodno što mu predstavlja 
Isusa Krista i što u Isusu Kristu pokazuje »Srce 
koje je ljude toliko ljubilo?« 

Kristovo Srce je odgovor što ga Bog pruža tjes- 
kobnom očekivanju čovječanstva. To je mislio reći 
kardinal Wyszynski kad je napisao: 

»Štovanje Presvetog Srca nudi svijetu na umoru 
ono što mu je najpotrebnije: objavljuje mu Boga 
milosrđa.« U tom smislu vrijedi za nas Matoševa 
riječ: »Dok je Srca, bit će i Kroacije.« 


NA TEMELJIMA EUHARISTIJSKE TAJNE 


Pobožnost Srcu Isusovu veoma je usko poveza- 
na s euharistijskim životom. Treba odmah spome- 
nuti da se većina objava dogodila u kapelici: bilo 
pred izloženim Svetotajstvom, bilo nakon pričesti. 

S druge strane, Isus je zatražio posebnu svetko- 
vinu svoga Srca upravo radi zadovoljštine za pogrde 
i ravnodušnost u odnosu prema njegovoj stvarnoj 
prisutnosti u Presvetom Sakramentu. 

Napokon, jedan od bitnih čina u pobožnosti Spa- 
siteljevu Srcu jest pričest, i to naročito u ime za- 
dovoljštine, što posebno vrijedi za pričest na prvi 
petak svakog mjeseca. 

Papa Pavao VI. naglašava u svom apostolskom 
pismu  »Investigabiles« sjedinjenje štovanja Srca 
Isusova i Euharistije. 

»Budući da je Euharistija — piše Papa — naj- 
divniji dar Presvetog Srca Isusova, naša je topla 
želja da se Srce Isusovo što revnije štuje primajući 
ovaj uzvišeni Sakramenat. Jer, zaista, u euharistij- 
skoj žrtvi žrtvuje se i prima naš Spasitelj ... Osim 
toga, taj je divni Sakramenat na neki način vrhunac 
i središte ostalih sakramenata. U njemu kušamo 
kao na izvoru duhovnu slatkoću i podsjeća nas na 
uspomenu ljubavi koja nadvisuje svaku ljubav. To 
je ljubav koju je Isus očitovao za vrijeme svoje 
muke.« 

Zatim papa Pavao VI. ovako sažima praksu i vjež- 
be pobožnosti prema Kristovu Srcu: 

»Ovaj oblik štovanja sastoji se bitno u dostoj- 
nom klanjanju Isusu Kristu, u davanju zadovoljštine, 
a temelji se, prije svega, na presvetoj euharistij- 
skoj tajni.« 

Teško bi iko mogao jasnije označiti odnos između 
štovanja Srca Isusova i Euharistije. 


TKO BLAGUJE MOJE TIJELO 


Kristova želja da vidi kršćane kako ga primaju 
u pričesti, razjašnjava obećanje što ga je jednog 
dana dao sv. M. Margareti Alacoque, a koje ona 
iznosi 1688. u pismu majci de Saumaise: 

»Obećajem ti u beskrajnom milosrđu svoga Srca 
da će njegova svemoguća ljubav udijeliti svima, ko- 
ji se budu pričešćivali devet prvih petaka uzastop- 
ce, milost konačne pokore: da neće umrijeti u mo- 
joj nemilosti ni bez svetih sakramenata. Moje bo- 
žansko Srce bit će im sigurno utočište u zadnjem 
času njihova života«. 


10 


Bilo ih je dosta, koji graknuše i još prosvjeduju 
protiv obećanja, smatrajući ga pravim praznovjerjem. 

— Eto osigurana spasenja na jeftin račun! — 
mudrovali su. E 

— Eto naročito odobrene pretjeranosti! Čim net- 
ko obavi devetnicu prvih petaka ... 

Ima ih koji sumnjaju u djelotvornost takvog obe- 
ćanja, jer vele, kako je poznato, ima dosta osoba 
koje obaviše devetnicu, pa ipak umriješe bez »sa- 
kramenata«. Međutim, Isus je rekao svetici »svojih 
sakramenata«. Jer zbilja, mjesto redovitih sakrame- 
nata može Bog dati drugih osjetnih znakova, koji 
će proizvesti milost konačne ustrajnosti. »Neizmjer- 
no milosrđe« Srca Isusova može uvijek pronaći 
sredstva da očuva dušu od vječne smrti. Ta veliko- 
kodušnost nije podložna upoirebi redovitih sredsta- 
va milosti. 

Nada u Isusovo Veliko obećanje nema u sebi 
sujevjerja, kao što ih nemaju i druga evanđeoska 
obećanja, na pr. obećanje koje se tiće krštenja: 
»Onaj koji uzvjeruje i krsti se, bit će spašen.« Za- 
tim, naročito obećanje koje se tiče Euharistije: »Tko 
blaguje moje tijelo i pije moju krv, imat će život 
vječni, i ja ću ga uskrisiti na posljednji dan.« 

Uostalom, Veliko obećanje nije drugo nego prim- 
jena evanđeoskog obećanja, koje se u njemu ponav- 
lja i točnije označuje. 

S obzirom na naviještenje Euharistije u 6. po- 
glavlju sv. Ivana, nije Isus nikada rekao da se treba 
često pričešćivati. Jer, nema sumnje da je samo 
jedna pričest kadra osigurati vječno spasenje duše 
i tijela, ako se strogo držimo svetog teksta. Isus 
nekako povećava teškoću u Velikom obećanju tra- 
žeći češću pričest. 

Oni koji misle da je spasenje odviše lako uz ci- 
jenu devetnice mjesečnih pričesti, morali bi zapra- 
vo prosvjedovati protiv teškoće s obzirom na pri- 

manje milosti konačne ustrajnosti. Mora se reći da 
ta milost ovisi manje o određenom broju svetih pri- 
česti ili o lakoći ili o teškoći pričešćivanja, koliko o 
ljubavi koju pretpostavlja. 

Jer, pričešćivanje ne znači obavljanje jednog obre- 
da, zadovoljenje jednom redu, obavljanje jedne po- 
božosti, nego se traži mnnogo više — unići u sjedi- 
njenje ljubavi sa Spasiteljem. 

Jedna jedina pričest može preobraziti život i prik- 
ljučiti ga zauvijek prijateljstvu s Isusom. Često pri- 
manje Gospodinova tijela povećat će ujedno želju 
za većom ljubavlju prema Isusu i za većim sjedi- 
njenjem s Njim. 

I tako, na koncu, ljubav Srca Isusova tumači Ve- 
liko obećanje. Čovjek-Bog mogao bi reći poput sv. 
Augustina: 

»Daj mi srce koje ljubi, i shvatit će što velim.« 


AUTENTIČNOST VELIKOG OBEĆANJA 


Da je Veliko obećanje zaisia autentično, to jest 
da ga je doista sam Gospodin dao, i to riječima ko- 
jima je izrečeno, o tom imamo najveću sigurnost 
koju ljudski možemo poželjeti. 

Već prigodom procesa za proglašenje blaženom, 
pa zatim svetom, M. Margarete Alacoque, Veliko 
obećanje bilo je podvrgnuto strogim ispitivanjima 
najvećih teologa. Njihov sud je bio tako povoljan, 
da je sam papa Benedikt XV. htio dati najljepše i 
najjače svjedočanstvo autentičnosti Velikog obeća- 
nja time šo je doslovno naveo njegove riječi u Apo- 
stolskoj buli, kojom se M. Margareta proglašava 
svetom: 

»Gospodin naš Isus udostojao se zatim svojoj 
vjernoj zaručnici upraviti doslovno ove riječi: »Obe- 
ćajem ti ... itd. (Akta Sv. Stolice, 2. XI 1920., sv. 
XII, 503 str.).« 

Tko ne shvaća veliku važnost uvođenja Velikog 
obećanja u dokumente tolike vrijednosti? 

Nije li to najvaljaniji dokaz autentičnosti takvog 
obećanja? Zar ne bi bio preuzetan, iko bi o tom 
sumnjao? Sa svom pomnjom, koju upotrebljava kad 
se radi o tom da podigne nekoga na čast oltara, 
Crkva je do u tančine ispitala sve spise sv. M. 
Margareta Alocoque, i ne samo da nije našla ništa 
da osudi, nego ih je svojim autoritetom potpuno po- 
ivrdila i dopustila da se šire među vjernicima. 

Za nas je sud Crkve, nepogrešive učiteljice isti- 
ne, više nego dovoljan da o tom možemo govoriti 
slobodno, najdubljim uvjerenjem svoje duše. 


TKO SE SPASAVA 


Spasava se iko dobro umre, tj. tko umre u mi- 
losti Božjoj. Tko, naprotiv, umre u smrtnom grijehu, 
upropastio se zauvijek, bit će osuđen na muke vječ- 
nog pakla. 

Možemo li sa sigurnošću znati hoće li naša smrt 
biti dobra ili loša? 

Ne, ne možemo znati s apsolutnom sigurnošću. 
Zato nas neizvjesnost u stvari od tako bitne važ- 
nosti mora držati u spasonosnom strahu gledom 
na naš vječni spas i poticati nas da dobro živimo 
kako bismo dobro umrli. 

Sigurnost Velikog obećanja, da će štovatelj Srca 
Isusova ustrajati u dobru do kraja života ili se na 
smrti pomiriti s Bogom, samo je moralna, ne apso- 
lutna. 

Zato, ako je netko i činio prve petke, još je uvi- 
jek u pogibli da zastrani i sagriješi, pa mora bdjeti, 
moliti i bojati se za svoje spasenje. Za svakoga 
vrijedi Apostolova opomena: »Sa strahom radite oko 
svog spasenja.« (Fil 2, 12). 

ŠTO DOBIVAMO PO VELIKOM OBEĆANJU? 


Isus obećaje milost konačne pokore, koja stoji 
u tom da čovjek umre s iskrenim kajanjem za svoje 
grijehe, i stoga u milosti Božjoj. 

On tumači još bolje svoje obećanje riječima: 
»Oni neće umrijeti u mojoj nemilosti, niti bez sve- 
tih sakramenata, i u tim posljednjim časovima moje 
će im Srce biti sigurno utočište spasenja.« 

Riječi »niti bez svetih sakramenata« jesu li mož- 
da osiguranje protiv nenadane smrti? To jest: Nije 
li onaj tko dobro obavi devet prvih petaka siguran 
da neće umrijeti a da se prije nije ispovjedio i 
primio svetu poputbinu? 

Ugledni teolozi-tumači odgovaraju da to nije obe- 
ćano »u apsoluinoj formi«, jer primanje sakramena- 
ia prije smrti jest, doduše, redovito sredstvo da 
čovjek umre u milosti Božjoj, ali nije sredstvo za 
tu svrhu apsoluino i neophodno potrebno. 

Naime, u slučaju nemogućnosti ili nenadane smrti 
Bog može nadoknaditi sakramente nutarnjim milos- 
tima i nadahnućima kojima će umirućeg navesti na 
čin savršenog pokajanja, tako da postigne oproštenje 
svih počinjenih grijeha i da umre u milosti Božjoj. 
To, razumije se, vrijedi u iznimnom slučaju, kad 
umirući — zbog razloga koji su neovisini o njegovoj 
volji — ne može primiti svete sakramente. 

Ono, naprotiv, što Krist Gospodin obećaje »bez 
ograničenja«, jesi: da nitko od onih koji su obavili 
devet prvih petaka, neće umrijeti u smrtnom grije- 
hu. Ako je pravednik, dobit će ustrajnost u stanju 
milosti. Ako je grešnik, dobit će oproštenje svih 
svojih grijeha bilo po ispovijedi, bilo po savršenom 
pokajanju. 

To je dosta da se može reći da će Njegovo Srce 
biti »sigurno utočište u posljednjem času.« 

Da dobro shvatimo značenje riječi »utočište«, 
treba poći natrag u povijest. Hramovi, žrtvenici bo- 
gova i grobovi heroja u starini bili su nepovrediva 
mjesta; krivci koji su im se utekli, nisu mogli biti 
kažnjeni. U srednjem vijeku uživali su taj privilegij, 
nazvan »pravo azila«, crkve, groblja i samostani. 

Azil, prema tome, znači »sigurno i nepovredivo 
utočište... Za one, dakle, koji dobro obave devet 
prvih petaka, Srce Isusovo bit će u času njihove 
smrti sigurno utočište. 


Tako Veliko obećanje — a da nam ne daje apso- 
lutne i nepogrešive sigurnosti spasenja (jer u ovom 
životu bez posebne i sigurne objave ne možemo 
imati apsolutnu i nepogrešivu sigurnost spasenja, 
kako uči Tridentski sabor u VI. sjednici i 16. kanonu) 
— daje nam pouzdan osjećaj moralne sigurnosti. 


TREBA SE ČUVATI NASTRANOSTI 


Kakvim se raspoloženjem treba pričestiti na prve 
peike kroz devet mjeseci uzastopce? 

Ove pričesti treba primiti u milosti Božjoj, s 
voljom ustrajati u dobru i odlukom živjeti kao do- 
bar kršćanin. Ne traži se neki poseban žar koji ne 
bi bio svakom moguć. 


Ako bi se netko pričestio znajući da se nalazi 
u smrinom grijehu, jasno je da ne bi osigurao mi- 
lost Velike devetnice, nego bi, zlorabeći na tako 
nedostojan način milosrđe Božje, zaslužio teške kaz- 
ne. Ta, umjesto da časti Srce Isusovo, on bi ga 
sirašno uvrijedio grijehom svetogrđa. 

Tko bi primao ove pričesti da se poslije može 
slobodno predati grešnom životu, taj bi tom izopa- 
čenom nakanom pokazao da prianja uz grijeh. Sve 
njegove pričesti bile bi nevaljane. Stoga on ne bi 
mogao reći da je obavio Veliku devetnicu. 

Treba se čuvati i ove nastranosti: prisustvovati 
kod svete mise na prvi petak, a zanemariti je u nedje- 
lju. Jer tko svojevoljno propusti nedjeljnu misu, teš- 
ko vrijeđa Isusovo Srce. 

No, ako bi netko s iskrenim i dobrim raspolože- 
njem započeo ovu svetu vježbu, pa uslijed slabosti 


pao u grijeh — ukoliko se od srca pokaje i ispo- 
vjedi, pa tako nanovo dobije milost i nastavi bez pre- 
kida pričešćivati se kroz devet mjeseci — taj bi 


postigao učinak Velikog obećanja. 

Ostaje, dakle, kao osnovno i glavno pravilo da 
onaj koji hoće obaviti devet prvih petaka, mora ima- 
ti čvrstu odluku ostaviti se grijeha i živjeti kao do- 
bar kršćanin. 


TRAŽENJE LJUBAVI A NE KORISTI 


Pobožnost Srcu Isusovu ne smije na sebi nositi 
biljeg koristoljublja, ne smije biti kao neka vrsta 
sigurnog recepia za postizavanje milosti. 

S druge strane, ako bi se želja za nekim dobri- 
ma pomiješala s vježbama pobožnosti Isusovu Srcu, 
zar bi se ta želja trebala smatrati nedopuštenom: Ili 
bi, možda, nada u darove Božje bilo kakvo zlo? 

Kad je Gospodin sklapao savez s ljudima (Noa, 
Abraham, Mojsije), zar nije uvijek svoja traženja 
pratio obećanjima? Ni Novi zavjet ne traži od nas 
uvijek samo čistu ljubav. Stoga, ako nam Isus — a 
On ima pravo da tako čini — po pobožnosti prema 
svome Srcu obećaje neku veću milost, na pr. »mir 
u obiteljima«, »obraćenje grešnika«, »konačnu us- 
trajnost« — iko bi smio reći da se te milosti ne 
smiju moliti? 

Svakako bi značilo izobličiti pobožnost Srcu Isu- 
sovu ako bismo je smatrali nekim lakim i automat- 
skim sredsivom da postignemo: takva dobra. Njoj je 
međutim cilj da vodi duše k što većoj ljubavi pre- 

ma Bogu i prema bližnjemu. Sebično koristoljublje 
protivi se ljubavi. 

Ipak moramo reći da bi bilo na štetu vjernika, 
kada im ne bismo govorili o obećanjima Srca lsu- 
sova. Ali isto tako bilo bi loše i malo spasonosno, 
kad bismo im govorili samo o njima. Uostalom, tko 
bi to mogao praktično činiti? 

U svakom slučaju, pobožnost Srcu Isusovu mora 
duše poticati da ljube Isusa radi njega samoga, a 
ne radi njegovih božanskih darova, premda ni njih 
ne treba odbaciti. Tko ljubi, ne samo da sve daje 
s radošću i zahvalnošću, nego također prima sve 
od ljubljenog bića. 

U tom smislu slobode, nabrajamo ovdje poznata 
obećanja Srca Isusova što ih je ono obećalo svojim 
štovateljima: 

1. Dat ću im sve milosti koje su im potrebne 
u njihovu staležu. 

2. Udijelit ću mir i slogu njihovim obiteljima. 

3. Tješit ću ih u svim njihovim nevoljama. 

4. Moje Srce bit će im utočište za života, a 
osobito na času smrti. 


5. Njihove poslove popratit ću bogatim blago- 
slovom. 


6. Grešnici će u mojem Srcu naći izvor i bes- 
krajno more milosrđa. 


7. Mlake duše postat će revne. 

8. Revne će se uspeti do velike savršenosti. 

9. Blagoslovit ću kuće gdje se izloži i štuje 
slika mojega Srca. 

10. Svećenicima će udijeliti milost da ganu i 
najokorjelija srca. 


11. Imena onih koji promiču ovu pobožnost bit 
će zauvijek zapisana u mom Srcu. 

12. Obećajem ti u beskrajnom milosrđu svoga 
Srca da će njegova svemoguća ljubav udijeliti svi- 
ma, koji se budu pričešćivali kroz devet prvih pe- 
taka, uzastopce milost konačne pokore: da neće 
umrijeti u mojoj nemilosti ni bez svetih sakrame- 
nata. Moje božansko Srce bit će im sigurnim uto- 
čištem u zadnjem času njihova života. 


U svaki dobar čin mogu se uvući sebični motivi, 
koji nisu baš plemeniti. Najbolje se stvari mogu 
pokvariti zabludama. Najuzvišenija djela mogu se 
degradirati i diskvalificirati. Postane li neka pobož- 
nost pogrešna, ne valja osuđivati pobožnost nego 
zabludu. , 

Ne valja kriviti sv. Antuna Padovanskog ili sv. 
Tereziju iz Lisieuxa što čine tobože »božanska ču- 
desa«, budući da su krive osobe koje ih mole na 
sebičan i smiješan način. 

Bog se ne zaustavlja kod vanjštine, nego ispi- 
tuje srca, poznaje svu autentičnost vjere, koju mo- 
gu imati takve bijedne molitve. One možda nisu od- 


više teologične, ali su često »teologalnije« — jer 
su ponizne — od molitava tako zvanih kritičnih 
duhova. 


Mladi danski pisac Joergensen primio je prvi 
nadnaravni poticaj, koji ga je priveo katoličkoj vjeri, 
uspoređujući u Asizu istinsku pobožnost jednostav- 
nog puka i podsmijeh turista pred »odbojnim« izra- 
žajima religiozne osjećajnosti. Stupivši na stranu 
skromnih, privukao je pogled samoga Boga. 

Međutim, trebalo bi znati da li je mnogo onih 
koji se pričešćuju na prve peike i koji — kao što 
im se jeftino spočitava — govore svjesno ili ne- 
svjesno: — Sad sam siguran za svoje spasenje, pa 
mogu po: volji griješiti? 

Takvih zapravo i nema. U tom slučaju krivo bi 
se sudilo o nadnaravnom plodu Euharistije što je 
primaju iskrene duše, sposobne za velikodušnost. 

PITANJE NAKANE 


Obavljajući devet prvih petaka, treba imati naka- 
nu da postignemo plod Velikog obećanja, tj. milost 
dobre smrti po ustrajnosti ili konačnoj pokori. 

To je vrlo važno, jer bez te nakane, učinjene 
barem na početku devetnice prvih petaka, ne bi se 
moglo reći da smo izvršili tu svetu vježbu, pa ne 
bismo imali pravo na Veliko obećanje. 

Kao pomoć onome koji obavlja prve petke, ima 
na kraju ovih tumačenja moliiva, u kojoj je izraže- 
na spomenuta nakana. Izražena je također i nakana 
da sa devet pričesti dademo čast i zadovoljštinu 
za nezahvalnost i nemar prema Presvetom Oltar- 
skom Sakramentu. Bit će dobro tu molitvu izreći 
prije svake pričesti na prvi petak. 

Ne potiče li možda pobožnost prvih petaka na 
preuzetnost, grijeh protiv Duha Svetoga? Pitanje bi 
bilo neprijatno da nije posrijedi: 

S jedne strane obećanje Isusa, koji hoće da sve 
svoje pouzdanje stavimo u njega. On postaje jamac 
našeg spasenja po zaslugama svoga predobroga 
Srca; 

S druge strane stoji autoritet Crkve, koja nas 
poziva da se okoristimo tim tako lakim sredstvom 
za spasenje. : 

Stoga bez oklijevanja odgovaramo da ta pobož- 
nost prvih petaka nipošto ne potiče na preuzetnosi 
duše koje su dobronamjerne, nego oživljava njihovu 
nadu da će i one stići u raj, usprkos svoje bijede 
i slabosti. Dobronamjerne duše vrlo dobro znaju da 
se nitko ne može spasiti bez slobodnog sudjelova- 
nja s Božjom milošću, koja ih blago i snažno potiče 
na obdržavanje zakona Božjega, da čine dobro i klo- 
ne se zla, kako uči crkveni naučitelj sv. Augustin: 
»Koji te je stvorio bez tebe, neće te spasiti bez 
tebe.« 

A upravo tu milost žele postići oni koji se spre- 
maju da obave devet prvih petaka s pravom naka- 
nom. U praksi možemo rukom opipati kako ta po- 
božnost ne samo ne potiče na preuzetnost, nego 
štoviše pomaže da duše sve revnije nastoje steći 
nebo dobrim djelima i da sve više bdiju nad sobom, 
kako bi trajno živjele u milosti Božjoj. 

Često se vidi kako upravo one osobe, koje oba- 
ve jednu devetnicu spasa, nastavljaju primati svetu 
pričest u naknadu Božjem Srcu svakoga prvoga pet- 
ka. One su nositelji euharistijskog preporoda čita- 
vih župa. Pobožnost prvih petaka postaje njihova 
živoina praksa. 

Osobe koje se pričešćuju svaki dan, da postignu 
plod Velikog obećanja, ne trebaju drugo nego po- 
buditi nakanu da obave devet pričesti na prvi petak 
u mjesecu na čast Srcu Isusovu i kao zadovoljštinu 
za nezahvalnost i uvrede koje ono prima od tolikih 
grešnika. Bit će dobro obnoviti tu nakanu svakog 
prvog petka sve do kraja devetnice. 


Svi oni koji jednom obaviše Veliku devetnicu, 
učinit će najbolje ako se nastave pričešćivati u prve 
petke kroz cijeli život. No neka načine nakanu da 
žele početi novu devetnicu. Nije potrebno svaki 
put obnoviti tu nakanu: dosta je pobuditi je jednom 
za čitav život. A sigurno će koristiti svima da po- 
nove devet pričesti, osobito ako postoji kakva sum- 
nja da ih nisu obavili sa svim raspoloženjem koje 
se traži. 

Nakanu možemo pobuditi ovim riječima: 


»Isuse, ti si u svojoj dobroti obećao milost ko- 
načne pokore onima koji se pričeste na prvi petak 
kroz devet mjeseci zaredom na čast Tvoga Srca. Ja 
ie želim primiti u svetoj pričesti da postignem tu 
izvanrednu milost i da zadovoljim za nezahvalnost i 
uvrede kojima ljudi odgovaraju na tvoju ljubav u 
ovom presvetom Sakramentu. Pomozi mi, Gospodi- 

ne, da uvijek živim po tvojem svetom zakonu mrze- 
ći na grijeh i uzdajući se u tvoje beskrajno milosrđe.« 


TOČNIJE SHVAĆANJE ZADOVOLJŠTINE 


Prema mnogima, pobožnost Srcu Isusovu bila bi 
određena veoma specifičnim oblikom, a taj bi se 
oblik zvao naknada, oiprošnja ili zadovoljština. 

Međutim, pobožnost Srcu Isusovu nije jedino po- 
božnost naknade. Traži se obraćenje ljudskog srca, 
postepeno čišćenje, dizanje prema sjedinjenju S 
Bogom, i naglašujemo, posveta Isusu Kristu, koja 
spaja sve ono što spada u taj vrhunski uspon. 

To ne znači da se preko naknade smije šutke 
prijeći. | to bi trebalo posebno naglašavati. Međutim, 
postoje dva pogleda na naknadu, o koje se spotiču 
ne samo naši suvremenici, nego i zdrava teologija. 

U prvom redu juridički (pravni) smisao. Potječe 
više od janzenizma nego iz katoličkih izvora. Bog je, 
čini se, toliko žedan pravde da ne izgleda više druk- 
čiji nego Bog sudac. Grijeh ga je uvrijedio na na- 
izmjeran način. Ali je utjelovljeni Sin Božji pružio 
potpunu zadovoljštinu, platio otkupninu. (I to je up- 
ravo pravnički izraz.) Učinio je to uz cijenu svoje 
krvi. 

Grešnik je pozvan da prihvati, da bude dionikom 
spasiteljskih milosti. Ali budući da on i dalje za- 
boravlja Boga, i dalje ga vrijeđa, poirebno je da 
netko drugi na neki način zamijeni uvreditelja i 
zasluži mu spasenje molitvom i patnjom. 


Čovjek bi rekao kao da se Bog služi u neku ru- 
ku zakonom odmazde. Takvo shvaćanje naknade ne 
samo da zaboravlja zahtjeve i širinu milosrdne lju- 
bavi, nego također hoće istaknuti cijenu koja se mo- 
ra platiti da se bolje istakne grijeh. 

Nema sumnje da je zadovoljština povezana s 
grijehom, ali grijehom, koji se ne smatra toliko uvre- 
dom božanskog Veličanstva, koliko nepriznavanjem 
Božje ljubavi. Ne radi se toliko da se čovjek smatra 
grešnim stvorenjem, koje gazi zakon, što ga je po- 
stavio svemogući Gospodin. Grešnik je sin, koji os- 
tavlja kuću i nježnost oca. 

Postoji Isusovo prijateljstvo prema nama. Isus 
hoće da budemo s njime nježni prijatelji, kojima 
povjerava svoje tajne. Mi se, međutim, odričemo to- 
ga prijateljstva. Ne izdaju Isusa samo neprijatelji, 
nego i prijatelji. Upoznali su dobrotu Božju, ali je 
nisu htjeli prihvatiti. 

I tako prava zadovoljština ne stavlja grijeh su- 
čelice zahtjevima pravde, nego sučelice poticajima 
Ljubavi. Istinska je naknada sadržana potpuno u 
evanđeoskim riječima: »Onome koji manje ljubi, 
manje se oprašta... « 

- Dušu dira tolika dobrota da ne može mirovati. 
Što je više griješila, to će više ljubiti. I neće ljubi- 
ti samo da »plati« svoj grijeh, da podnese zasluženu 
kaznu, da povrati Bogu slavu koju mu je oduzela 
zato što je oikrila po samom grijehu i po njegovu 
oproštenju kako je Bog žarko ljubi. Sretna li grijeha 
zbog svoje koristi. Ne, nego će ljubiti naročito 
tim tako veliku zahvalnost! 

Ta zahvalnost često je razlog zašto se osobe, 
koje. jednom obaviše Veliku devetnicu, ponovo i po- 
novo pričešćuju u prve petke. 


NAŠI GRIJESI NE ODBIJAJU BOGA 


Najbitnije očitovanje ljubavi Srca Isusova prema 
nama grešnicima zove se milosrđe. 

Isus Krist vidi našu bijedu, žali je, dolazi joj u 
pomoć i preobraća je u bogatstvo. Svoje milosrđe 
prema ljudima očitovao je kad je hranio izgladnjelo 

mnoštvo, kad je liječio bolesnike, koji su ga molili. 
Očitovao ga je prema Jeruzalemu, koji ga nije htio 
primiti; prema krvnicima, koji su ga razapeli; prema 
razbojniku, koji mu se na križu obratio. 

A kao jeka Evanđelja, jednog će dana Isus u 
Paray-le-Monialu progovoriti: — Objavljujem svoje 
Srce zato jer želim izvući duše iz ponora propasti. 
To je moj krajnji napor da spasim grešnike. 

Svaka je duša — pa i najuprljanija — dragocje- 
na za Sina, jer je slika Božja, slika Očeva, pravi 
otisak njegova vlastita lica. Prema tome, nijedan 
grijeh neće zaustaviti neizmjerno milosrđe Kristovo. 
Njemu se čovjek ne gadi, već u čovjeku budi onaj 
ostatak čestitosti i dobrih osjećaja što ih je krivac 
kušao pokopati iskrivljujući savjest mnogim ponav- 
ljanim grijesima. 

»Ako nema ništa pravednije od pravde — piše 
knez Ghika — postoji netko još pravedniji od nje. 
To je Onaj koji je pravednost učinio pravednom. 
Onaj u kojem se milosrđe i pravednost zagrliše ta- 
ko čvrsto da ih je nemoguće međusobno raspoznati 
ili rastaviti.« 

Isusovo oproštenje ne znači ravnodušnost prema 
grijehu, niti milostivi prezir, niti klonulost kreposti, 
niti pustu slaboću, nego u isto vrijeme milosrđe, 
poziv, uzdizanje, oikupljenje, obećanje tajanstvene 
žrtve. 

Njegovom blagošću neće se umanjiti zakon niti 
ohrabriti grijeh. 

BI. Klaudije de la Colombičre izražava u svojoj 
ganutljivoj molitvi dokle može i treba ići naše po- 
uzdanje u Božju dobrotu: 

»Siguran sam, Bože, da bdiješ nad onima koji 
se u uzdaju i da onome koji sve očekuje od tebe 
ne može ništa nedostajati. 

Stoga odlučujem da ću ubuduće živjeti bez ikak- 
ve brige i da ću tebi predati sve svoje nemire. Lju- 

di me mogu lišiti i dobara i časti; bolesti mi mogu 
oteti moju snagu, kao i sredstvo da ti služim; pače, 
grijehom mogu izgubiti i tvoju milost — ali neću 
nikada izgubiti svoga pouzdanja. Sačuvat ću ga do 
zadnjeg časa svoga života, i svi će se pakleni đavli 
tada uzalud naprezati da mi ga oimu. 

Drugi mogu očekivati svoju sreću od bogatstva 
ili od svojih talenata; drugi će se oslanjati ili na 
nevinost svoga života ili na strogost svoje pokore 
ili na obilje milostinje što je daju, ili na žar svojih 
molitava, a što se mene tiče, Gospodine, sve je moje 
pouzdanje samo pouzdanje. To pouzdanje nikada ni- 
je nikoga prevarilo. 

Siguran sam, dakle, da ću biti vječno sretan, jer 
se čvrsto uzdam da ću to biti, i od tebe, Gospodine, 
to očekujem. Znam, nažalost, veoma dobro znam, 
kako sam krhak i promjenljiv. Vidio sam kako pada- 
ju zvijezde nebeske i kako se lome svemirski stu- 
povi. Ali, sve me to ne može prestrašiti. Dok se 
uzdam, zaštićen sam od svih nesreća. Uzdam se 
da ću se uvijek uzdati, jer se nadam također ovom 
nepokolebivom pouzdanju.« 


VELIKO OBEĆANJE SRCA MARIJINA 


: Smatram upuinim osvrnuti se i na jedno drugo 
uiješno obećanje. A to je obećanje naše nebeske 
Majke, koje možemo nazvati: »Veliko obećanje Bez- 
grješnog Srca Marijina.« 

k I ovo nas obećanje upućuje na Euharistiju! I ono 
nije ništa drugo nego poziv na čestu svetu pričest. 
Analizirati se može i mora po sličnim principima 
kao i Veliko obećanje Isusova Srca. 

Kod drugog ukazanja u Fatimi dne. 13. lipnja 
1917. Gospa je najprije obećala sretnoj djeci da će 
doskora uzeti u nebo Franju i Hijacintu, a onda, 
obraćajući se Luciji, dodala: 

»Ti moraš ostati dulje ovdje na zemlji. Isus se 
hoće tobom poslužiti da me ljudi upoznaju i ljube.« 

Od tog dana prošlo je oko devet godina, kad 10. 
prosinca 1925. godine u Pontevedra, u španjolskoj 
— gdje se Lucija nalazila u novicijatu — Isus i 
Marija dolaze da održe dano obećanje i povjeravaju 
joj zadaću da širi u svijetu pobožnost prema Bez- 
grješnom Srcu Marijinu. 

Luciji se ukazalo Dijete Isus pokraj svoje svete 
Majke. Ona je u ruci držala srce okruženo trnjem. 
Tom zgodom rekla je: 


»Kćeri moja, gledaj moje Srce okruženo trnjem 
kojim ga nezahvalni ljudi neprestano probadaju svo- 
jim psovkama i nezahvalnostima. Barem ti me na- 
stoj utješiti i navješćuj u moje ime ...« 

Zatim je Gospa izrekla velike riječi koje su vrlo 
slične riječima Isusova Velikog obećanja, kao da 
je željela da se obje pobožnosti sjedine, spoje i za- 
jednički obavljaju. Nakon pričesti u prvi petak, spon- 
tano i samo po sebi, dolazi i pričest u prvu subotu. 
Da to postigne, evo što je obećala i zatražila: 


»Obećajem da ću na smrtnom času svim milos- 
tima, potrebnim za vječno spasenje, pomagati sve 
one koji se na prvu subotu kroz pet mjeseci zare- 
dom budu ispovjedili, pričestili, izmolili krunicu i 
združeni sa mnom, kroz četvri sata razmatrali otaj- 
stva krunice s nakanom da mi prikažu jedan čin 
zadovoljštine.« 


Da postignemo obećanje Srca Marijina, traže se 
slijedeći uvjeti: 

1. Ispovijed — obavljena unutar osam dana, pa 
i više, s nakanom da zadovoljimo za uvrede koje 
se nanose Prečistom Srcu Marijinu. Ako u ispovije- 
di i zaboravimo učiniti tu nakanu, možemo je učiniti 
u slijedećoj ispovijedi, koju ćemo obaviti prvom 
prilikom. 

2. Pričest — primljena u milosti Božjoj s istom 
nakanom kao u ispovijedi. Pričestiti se treba na 
prvu subotu u mjesecu. 


3. Ispovijed i pričest treba ponoviti kroz pet 
mjeseci za redom ili bez prekida, inače treba po- 
četi iznova. 


4. Izmoliti krunicu s istom nakanom kao ispo- 
Vijedi i pričesti. 

5. Razmatranje. Kroz četvrt sata u društvu s 
Presvetom Djevicom razmišljati o otajstvima krunice. 


U trećem ukazanju u Fatimi, 13. srpnju 1917., 
Gospa je zaželjela da se njoj posvete svi kršćani. 
Crkva se odazvala njezinim željama. Papa Pijo XII. 
posvetio je ljudski rod Srcu Marijinu 31. listopada 
1942., kad se slavila 25-obljetnica fatimskih ukaza- 
nja. Time je Pijo XII. u neku ruku upoipunio čin Leo- 
na XIII., koji je godine 1900. posvetio cijeli ljudski 
rod Srcu Isusovu. Što Pijo XII. i Leon XIII. učiniše 
za cijeli svijet, za svu Crkvu, trebaju to, sami od 
svoje volje, dragovoljno, priznati, ponoviti i potvrditi 
i svaka Župa, svaka obitelj, svaki pojedinac. 

To se može najbolje učiniti na kraju pobožnosti 
prvih petaka i prvih subota. 


»JEDITE I PIJTE!« 


Da bi svi, koji su prisustvovali starinskim žrtva- 
ma, postali sudionicima blagoslova što je silazio 
na žrtvu, kad ju je Gospodin primio, svatko bi nešto 
od nje pojeo. 

Isto tako, u žrtvi Novog zavjeta, da bismo bili 
sudionicima božanskog blagoslova, što ga Otac spuš- 
ita na žrtvu, to jest vlastitu utjelovljenu Riječ, us- 
krsnuvši je od mrtvih, moramo blagovati tijelo Spa- 
siteljevo i piti njegovu krv. Tada se ostvaruje ono 
što Bossuet naziva »ludim snom onih koji se vole«, 


26 


to jest dolazi do nerazrješivog jedinstva između dva 
bića — Bogočovjeka i nas. 

Hranimo se njegovim tijelom, ali budući da je 
Isus jači, ako tako smijemo reći, izjednačuje nas 
sa samim sobom: u toj uskoj povezanosti postaje 
našim životom. Njegovo Srce prihvaća naše, koje 
se u njegovu gubi. Tako se, eto, pobožanstvenjuje- 
mo, preobražujemo. 

A sada će njegove misli oživljavati naš duh. Na- 
še želje postat će njegove, Naše tjeskobe, naše 
odluke — postat će njegove. Našu će osobnost 
prožimati njegov Duh, pa ćemo moći govoriti: »Ne 
živim više ja, nego Krist živi u meni! »Nikada ni jed- 
na ljubav ne može uspostaviti tako uske odnose 
kao što su oni između pričesnika i Boga koga on 
prima. Ni jedna nježnost nije kadra izazvati takvo 
sjedinjenje i izmjenu srdaca. 

Kad Isus Krist tako izlijeva svoju ljubav na ono- 
ga koji blaguje njegovo tijelo, on također prima_naj- 
uzvišenije svjedočanstvo naše vlastite ljubavi. Tada 
se ostvaruje ona njegova želja, koju je izrazio apo- 
stolima nakon Zadnje večere: »Ostanite u meni i 
ja u vama! Ostanite u mojoj ljubavi!« »Onaj koji 
blaguje ovaj kruh, ostaje u meni i ja u njemu.« 

Euharistijsko sjedinjenje ne može biti prolazno, 
ono zahtijeva vječnost. Pače, ako se euharistijsko 
pričešćivanje uklapa u naš ljudski prolazni i rastrga- 
ni život, ono stvara između Isusa Krista i onoga, 
koji ga je primio, neraskidivu vezu. 


Po Euharistiji se vječno živi! 

PRIMJERI 


A ŠTO SE TO MENE TIČE? 


Isusovac otac Parnisetti objavio je u djelu »Ve- 
liko obećanje« izvještaj jednog svećenika kojim se 
Srce Isusovo poslužilo za obraćenje njegovog biv- 
šeg školskog druga. Iz dužnih obzira prešućuje ime 
protagoniste. 


N. N. kao dječak u internatu iskrenom pobožnoš- 
ću obavio je pobožnost devet prvih petaka. Kasnije 
je zalutao i živio vrlo sablažnjivo. Zaposlio se u 
jednoj banci, ali je brzo bio otpušten, jer je trošio 
mnogo više novaca nego što su mu donosili prihodi. 


Otišao je u Englesku, gdje je radio kao konobar. 
Ali nakon godinu dana zgoda i nezgoda nalazimo ga 
u rodnom gradu. U 23. godini života bio je istrošen 
od sušice, od koje je obolio zbog neurednog života. 


Smrt se približavala velikim koracima. Tijelo je 
propadalo. Ali otvrdnula duša nije se ganula, i dalje 
se opirala pozivima božanskog milosrđa. Umirući 
nije htio čuti za pomirenje s Bogom, odbijajući ne- 
ke pobožne osobe, koje su pokušale da ga nagovore 
na ispovijed. 


Ali Isus Krist je bdio nad tim siromašnim greš- 
nikom. Ljubaznom providnošću nadahne jednog sve- 
ćenika, nekadašnjeg školskog druga umirućeg, da 
ga pohodi. Bolesnik primi svećenika samo kao pri- 
nin Čim je ovaj natuknuo ispovijed, bolesnik 
plane: 

— Ako mi ništa drugo nemaš reći, možeš ići... 
Primam te kao prijatelja, ali ne kao svećenika. Idi 
ne trebam svećenika! 

Uzalud je svećenik pokušao dodati koju dobru 
riječ da ga umiri. 

— Prestani, kažem ti, neću svećenika ... Ideš 
li ili ne?! 

— Pa dobro, nastavi svećenik, kad baš hoćeš da 
odem, zbogom, moj jadni prijatelju! 

| odlazeći, obrati posljednji pogled samilosti pre“ 
ma umirućem, koji je nemoćan ležao na postelji i 
reče: 

— Ovo je prvi put da se neće ispuniti Veliko 
obećanje presvetog Srca! 

— Šta si rekao? — upita slabašnim glasom umi- 
rući. 

Svećenik se vrati krevetu — Kažem, da bi bilo 
prvi put što se nije ispunilo Veliko Isusovo obećanje 
da će dati milost dobre smrti onima koji obave devet 
pričesti na prve peike u mjesecu. 

— A što se to mene tiče? 

— I te kako te se tiče! Zar ne, dragi prijatelju, 
ne sjećaš se kako smo u internatu zajedno obavljali 
devet prvih petaka? Ti si ih obavio s iskrenom po- 
božnošću, jer si onda ljubio Isusa. Pa zar bi se sada 
htio oduprijeti njegovoj milosti kojom te u neizmjer- 
nom milosrđu zove na pomirenje? 

Dok je prijatelj tako govorio, bolesnik se smirio; 
suze pokajnice potekle su mu niz lice i jecajući 
reče: 

— Prijatelju, pomozi! Pomozi mi i ne zapusti 
ovog jadnog nesretnika! Vrati mi sreću moje mla- 
dosti...Idi odmah, pozovi jednog oca kapucina iz 
obližnje crkve. 

Uzornom pobožnošću primio je posljednje sakra- 
mente. Blagoslivljajući prekomjerno milosrđe koje 

mu je iskazalo Srce Isusovo, umro je pokazujući 
znakove mira i predanja u volju Božju. 


VI STE BODEŽOM HTJELI PROBOSTI PAPU? 


Subota je, 12. travnja 1947. Kod svratišta »Tri 
izvora« nedaleko Rima sjedio je Bruno Carnocchiola. 

Nije bio sam. Pokraj njega se zabavljalo troje 
njegove djece. On je po zanimanju bio tramvajski 
namještenik. Dok su se mališi igrali, otac je sastav- 
ljao govor. Htio ga je održati mladim protestantima. 
Odlučio je u njemu žestoko napasti i pogrditi Gos- 
pino djevičanstvo. On, bivši katolik! | upravo dok 
je razmišljao koje će hule iznijeti protiv Majke Bož- 
je, začuje glas djeteta: 

— Tata! Tata! 

Podiže se i ugleda čudan prizor. Njegov sinčić 
od četiri godine kleči pred otvorom pećine. Ruke 
su mu sklopljene, a usta šapuću? 

— Lijepa Gospođa! Lijepa Gospođa! 

Čas nakon toga baci se na koljena i njegova 
desetgodišnja kćerka. Domala i drugi sin. Oni, ko- 
Jima je bilo zabranjeno sklapati ruke pred likom 
Majke Božje, sad kleče i ponavljaju: 

— Lijepa Gospođa! Lijepa Gospođa! 

Najednom Bruno osjeti kako ga je nešto zabli- 
ještilo. I on sam ugleda divnu ženu, koja mu poče 
govoriti. Među ostalim, rekla je i ove riječi: 


— Ja sam Djevica od Objave. Ti me progoniš. 
Sad je toga već dosta. Obećanje se Božje nije pro- 
mijenilo: Devet prvih petaka spasili su te! 

Taj događaj promijenio je njegov život. Odrekao 
se krivovjerja i postao potpun katolik. Ali ga je mu- 
čila jedna želja. Tražio je od svoga biskupa da mu 
izmoli audienciju kod pape Pija XII. 

— Zašto biste htjeli Papi? ; 
— Da mu predam bodež, kojim sam ga nakanio 
rid Što? Vi ste htjeli bodežom probosti Papu? 
Jest! Moja me mržnja na katolike dovela do te 
odluke. Ja bih to i učinio, ali me je Gospa pretekla. 
Odnosno, milosrđe Isusova Srca. Ja sam, naime, kao 
dijete obavio Veliku devetnicu spasa. 
Kad su javili Papi taj događaj, primio ga je u 
audienciju. Dobio je od Brune čudan: dar: bodež! 
Velik i strašan! Onaj kojim ga je mislio usmrtiti. 


POD ZAŠTITOM NABIJENIH REVOLVERA 


U gradu Guadalajara, u Meksiku, ležao je na 
smrtnoj postelji neki jadni slobodni zidar. Dva čla- 
la masonske lože pazili su da mu se ne približi ni- 
jedan svećenik. 

Kad su to ukućani primijetili, obavijestiše sale- 
zijanca P. Gamesa, apostola svučilišne mladeži 
Guadalajare — čovjeka oštra, odlučna i odvažna 
koji nije uzmicao pred nikakvom poteškoćom. 

— Idem odmah, odgovori P. Games! 

Obuče građansko odijelo i s velikim šeširom na 
glavi i dva revolvera o boku, uzme Presvetu Euha- 
ristiju i bolesničko ulje, te pođe k označenoj kući. 

Kundakom revolvera pokuca tri puta na vrata. 
Dva masona stražara dođoše da otvore, a P. Games 
ih oslovi ovako: 

— Šef hoće da odete na zrak i popijete nešto 
u njegovo zdravlje. Ja ću vas zamijeniti. 

Obojica su bili zadovoljni ponudom, no prije 
odlaska rekoše: 

— Pazi na P. Gamesa, koji bi nam mogao sve 
pokvariti! : 

— Ako dođe P. Games — odgovori on — znat 
ću ga dočekati kako treba! — i pokaže im oružje. 

Njih dvojica odoše, a P. Games uđe, zatvori 
ključem vrata i pohiti prema umirućem, koji je ležao 
na postelji. 

— Što si učinio — doviknu bolesniku — da si 
zaslužio takvu milost? 

Kad je siromašak ugledao nepoznatu ljudinu s 
revolverom, uzdahne, bojeći se da mu se primiče 
smrt. Onda P. Games skine šešir, odloži revolvere 
i najljubaznijim glasom reče: 

— Ja sam P. Games! Došao sam da te ispovje- 
dim, pričestim i pomognem ti da umreš kao dobar 
kršćanin. Što si učinio da si zaslužio tu milost? 

— O, blagoslovljen Gospodin, blagoslovljena Bo- 
gorodica Marija! — prošapće umirući. — Bili su 
vjerni. Kad sam bio dječak, obavio sam naknadnu 
pričest na prve peike i na pet prvih subota u mje- 
secu. Presveto Srce Isusovo i Prečisto Srce Mari- 
lino nisu zaboravli mene, siromašnog grešnika, na 
času moje smrti. 

P. Gamesu nije bilo teško pripremiti bolesnika 
na ispovijed, svetu popudbinu i bolesničko poma- 
zanje. Zatim postigne da bolesnik potpiše u dva 
primjerka izjavu kojom se odriče masonerije te iz- 
javljuje da želi umrijeti kao dobar katolik. P. Games 
doda svoj potpis, ostavi jedan primjerak na stolu 
i ode, noseći sa sobom drugi primjerak. 

Kad su se čuvari vratili i vidjeli promijenjeno 
raspoloženje bolesnika, te pročitali izjavu, mogli su 
samo uskliknuti: 

— P. Games nas je lijepo nasamario! — | mo- 
rali su se udaljiti. 


Odjeven kao svećenik P. Games se vratio i po- 
magao je bolesniku sve do njegove mirne i spokoj- 
ne smrti. 

Kasnije su i ona dvojica čuvara zatražili vjer- 
sku pomoć P. Gamesa i umrli u miru _ s Bogom i 
Crkvom. 


U PLAMENU ZAPALJENOG BENZINA 


Za vrijeme prošlog rata bio je u Kataniji u Ita- 
liji neki upravitelj, koji je, zlorabeći svoj položaj, 
učinio mnogo zla. Zvao se Petar Anđelko Mammana. 

Nekog ljetnog dana, dok je sa zapaljenom ciga- 
retom pretakao benzin iz jednog auta u drugi, ben- 
zin se zapalio, a plamen zahvatio i njega. 

Susjedi priskoče, pokrivačima ugase plamen, a 
onda čovjeka odnesoše u bolnicu Vittorio Emmanu- 
ele u Kataniji. Od teških opeklina jedva je još živio. 
U tom stanju položili su ga u krevet. 

Sam zamoli svećenika. Don Josip Consoli pohiti 
brzo k njemu. Upravitelj, pošto je svećeniku ispov- 
jedio svoje grijehe i pošto mu je rekao što se do- 
godilo, prizna: 

— Kada sam bio u plamenu, čuo sam jasan glas, 
koji mi reče: Da nisi obavio devet prvih petaka, kad 
si bio dječak, sada bi zauvijek propao! 

Lijepo se ispovjedio i velikom pobožnošću pri- 
mio svetu pričest. Proživio je još 15 dana u straš- 
nim mukama, koje je podnosio uzornom strpljivošću. 
Umro je poipuno predan u volju Božju. 


POSVETA ŽUPE SRCU ISUSOVU # MARIJINU 


Pošto su župljani Skopaljske Gračanice pokraj 
Bugojna u Bosni sagradili veličanstvenu materijalnu 
crkvu, župnik Anto Bajić je u sebi razmišljao: 

—Dobro! Sagradismo crkvu! Podigosmo novi žup- 
ni stan, uredismo smještaj časnim sestrama. Sve su 

io potrebna i lijepa materijalna zdanja. Ali kako 
izgraditi duhovnu crkvu u Božjem narodu? 
. Isusovac o. Martin Rašo dao je konktretan pri- 
jedlog: — Idemo pokrenuti župu na Veliku devetni- 
cu prvih petaka u čast Srca Isusova, a u isto vrije- 
me i pet prvih subota Srcu Marijinu! 

od Ova devetnica ne smije biti samo nizanje 
pričesti i molitava, nego irebamo tome dati dubok 
sadržaj — zaključio je župnik. 

Kroz devet mjeseci svakog četvrtka pred prvi 
petak došlo je u Župu šest do deset svećenika i u 
svetoj ispovijedi pomirivalo župljane s Bogom. Kroz 
tri dana — u prvi petak, prvu subotu i nedjelju — 
narod je pristupao k stolu Gospodnjem. 

Za prvi petak bi u Gračanicu dolazio poseban 
svećenik, koji je održao nekoliko misionarskih pro- 
povijedi i staleških pouka! Ali uvijek o jednoj točno 
određenoj temi: Bog, čovjek, Krist, Crkva, obitelj, 
sakramenti ... Župnik je tu istu temu nastavio kroz 
cijeli. mjesec razlagati i produbljivati je sa svojim 
vjernicima. 

: Slijedećega prvog petka osvanuo bi novi sveće- 
nik s novom obrađenom temom na isti način. 

. I tako je to trajalo kroz punih devet mjeseci: 
sistematsko obrađivanje Božje nauke da je vjernici 
što dublje shvate, razumiju, povezano primanjem 
svetih sakramenata ispovijedi i pričesti. A sve je 
povezivala zajednička obiteljska molitva, post, po- 
kora i žriva. 

. Na takav način sudjelovalo je u Velikoj devetnici 
župe 1008 osoba, a 315 obitelji odlučilo je posve- 
titi se i predati Srcu Isusovu i Marijinu. Za sam 
dan posvete izabran je blagdan Srca Marijina 27. 
lipnja 1981. god. 

Prizor je bio nezaboravan. Prekrasna crkva, mož- 
da najljepša od novosagrađenih u Bosni, brojno sve- 
ćčenstvo u bogatim crkvenim odijelima, narod Božji 
u hodu noseći u crkvu križeve i slike Srca Isusova 

i Marijina na posvetu i blagoslov, da ih odnesu u 
svoja obiteljska ognjišta kako bi ih pretvorili u ma- 
le crkve. 

Većinom je to radnički, rudarski svijet. Gledam 
te muškarce i žene. Kao da su od planine odvaljeni. 
Na licu im se čita podnešeni napor. Ali to nije 
slomljeni narod. To je narod iz kojega izbija snaga 
i vjera. Ili bolje: snaga po vjeri i iz vjere. 

Svečanu koncelebriranu misu predvodi sarajevski 
metropolita. Nakon zajednički izmoljenog Vjerovanja 
jedan otac obitelji dolazi pred oltar i pred punom 
crkvom, u kojoj se nalazi 630 slika i još više križeva, 
govori ispred očeva obitelji riječi posvete: 

»Ti si, Kriste, bio radnik, ljubiš nas radnike. Po- 
svećujemo Ti sve svoje sposobnosti, svoje napore, 
žuljeve, brige. Obećajemo, da ćemo svojoj djeci biti 
uzori čestitog života svojim riječima i djelima. Daj 
mir i slogu našim obiteljima ...« 

Slijedi posveta jedne majke u ime svih majki 
župe Gračanica: 

»Prečisto Srce Marijino! Mi, majke danas se po- 
svećujemo Tebi, najsvetijoj od svih žena ... Stajala 
si uz križ, gledala probodeno Srce svog ljubljenog 
Sina — a i Tvoje je Srce bilo mačem boli probo- 
deno! — Budi uz nas majke i našu djecu u časovima 
patnje! Mi Ti posvećujemo srca i srca svoje djece, 
svoju i njihovu ljubav.« 

O. Martin Rašo moli svećenikovu molitvu nad 
svim očevima i majkama da njihova posveta bude 
blagoslovljena i primljena kod Gospodina. Čitava 
crkva zaključuje posvetu očeva i majki pjesmom »Ti, 
Kriste, Kralj si vjekova«. 

Na sličan način izriču posvetu mladić, pa dje- 
vojka, dječak i djevojčica. U ime svoje i u ime svo- 
jih vršnjaka dižu se Kristovom Srcu i predobrom 
Srcu Njegove Majke zanosne riječi, molitve, obeća- 
nja, predanja i velikog životnog opredjeljenja. Sva- 

ku posvetu vjernici potvrđuju oduševljenom pjesmom 
— kakve se rijetko čuju po našim crkvama! — a 
svećenik prigodnom molitvom. 


Poslije posvete djece pristupa jedan svećenik, 
te u ime četiri svećenika, koje je župa Gračanica 
dala Crkvi, govori njihovu posvetu: 

»Presveto Srce Isusovo! Četvoricu svećenika, ko- 
ji i danas žive, darovala je naša župa svetoj Crkvi. 
Još se petorica spremaju za svećeništvo. Hvala ti 
na daru svećeništva! Pozovi u svoju službu veliko- 
dušne mladiće iz naše župe da služe Tebi, svom 
narodu i misijskoj Crkvi ...« 

Jedna redovnica, rodom iz župe Gračanica, upu- 
ćuje Srcu Marijinu svoje osjećaje i predanje: »Deset 
redovnica darovala je naša župa svetoj Crkvi. Još 
se spremaju tri za redovnišitvo. Hvala Ti, draga 
Gospo, na daru naših zvanja. Daleko od svoje župe 
mi molimo i žrtivujemo za naše župljane. Presveta 
Majko, Ti znaš kolike su potrebe svete Crkve. Pozo- 
vi što više djevojaka u redovnice da se daruju Bo- 
gu. Oduševi ih da čistoćom svoga srca i tijela da- 
ruju slatkom Zaručniku Isusu svoj rad u Crkvi i Bo- 
žjem narodu.« 

Službenu posvetu čitave župe izrekao je sam 
župnik skupa sa svojim narodom. 

Sveta misna žriva se nastavlja. Dolazi pričest. 
Skoro svi prisuini primaju Tijelo Gospodnje. Razdra- 
gana pjesma i molitva. Ne gleda se na vrijeme, jer 
su svi osjetili dašak vječnosti. Nadbiskupova riječ, 
puna topline i zanosa, kao da će blagosloviti ovaj 
ugovor župe s. Kristom i Njegovom Majkom. 

SADRŽAJ 


Predgovor ž 

Bog postoji i Bog nas ljubi A 

Nemirno je srce naše . š 

Na temeljima euharistijske ioine : 
Tko blaguje moje tijelo . 

Autentičnost Velikog obećanja . 

Tko se spašava? : 
Što dobivamo po Velikom obećanju? : 
Treba se čuvati nastranosti 

Traženje ljubavi a ne koristi . 
Pitanje nakane . A 

Točnije shvaćanje zadevoljštine 

Naši grijesi ne odbijaju Boga . 

Veliko obećanje Srca Marijina . 
»Jedite i pijte«! 


Primjeri: A što se to mene tiče . 


Vi ste htjeli bodežom probosti Papu? : 


Pod zaštitom nabijenih revolvera . 
U plamenu zapaljenog benzina . 


Posveta župe Srcu Isusovu i Marijinu . 


